437.46 REGOLAMENTI DWAR PROĊEDURI GĦALL-VERIFIKI VETERINARJI FUQ POSTIJIET TA’ SPEZZJONI FUQ IL-FRUNTIERA ĠEWWA T-TERRITORJU TA’ MALTA GĦAL PRODOTTI IMPORTATI MINN PAJJIŻI TERZI L-AVVIŻ LEGALI 467 ta’ l-2004. L-AVVIŻ LEGALI 467 ta’ l-2004. 1. Titolu u skop. (1) It-titolu ta’ dawn ir-regolamenti hu Regolamenti dwar Proceduri għall-Verifiki Veterinarji fuq Postijiet ta’ Spezzjoni fuq il-Fruntiera ġewwa t-Territorju ta’ Malta għal Prodotti Importati minn Pajjiżi Terzi. (2) L-iskop ta’ dawn ir-regolamenti huwa l-implimentazzjoni tar-regoli li jinsabu fir-Regolament tal-Kummissjoni tal-Komunità Ewropea (KE) Nru. 136/2004 tat-22 ta’ Jannar, 2004 dwar proceduri għall-verifiki veterinarji fuq postijiet ta’ spezzjoni fuq il-Frunitiera tal-Komunità Ewropea għal prodotti importati minn pajjiżi terzi. (3) Ir-Regolament tal-Kummissjoni tal-Komunità Ewropea (KE) Nru. 136/2004 jirrevoka d-Deċiżjoni tal-Kummissjoni tal-Komunità Ewropea 93/13/KEE. Kull referenza għal din id-Deċiżjoni tal-Kummissjoni tal-Komunità Ewropea li ġiet revokata għandha tkun meqjusa bħala referenza għar-Regolament tal-Kummissjoni ta’ l-Unjoni Ewropea Nru. 136/2004 (KE). (4) Għal-iskop ta’ dawn ir-regolamenti CVED jfisser id-Dokument Veterinarju Komuni tad-Dħul, li jinsab anness taħt l-Iskeda III. 2. Verifiki veterinarji. (1) Il-verifiki tad-dokumenti skond id-disposizzjonijiet ta’ l-artikolu 4(3) tad-Direttiva tal-Kunsill ta’ l-Unjoni Ewropea 97/78/KE għandhom jsiru skond l-Iskeda I. (2) Il-verifiki fil-laboratorju u l-analiżi ta’ kampjuni uffiċjali skond kif imniżżel fl-artikolu 4(4)(b) tad-Direttiva tal-Kunsill ta’ l-Unjoni Ewropea 97/78/KE għandhom jsiru skond l-Iskeda II. 3. Notifika tal-wasla ta’ prodotti permezz tad-Dokument Veterinarju Komuni tad-Dħul (CVED). (1) Qabel il-wasla tal-kunsinna ġewwa t-territorju ta’ Mal ta l-persuna responsabbli għat-tagħbija għandha tinnotifika lill-istaff veterinarju tal-post ta’ spezzjoni fuq il-fruntiera. Dan għandu jseħħ permezz ta’ CVED, skond kif anness fl-Iskeda III. (2) CVED għandu jkun maħruġ skond ir-regoli dwar iċ-ċertifikazzjoni u skond leġislazzjoni oħra rilevanti tal-Komunità Ewropea. (3) CVED għandu jkun oriġinali u l-kopji għandhom jsiru skond id-disposizzjonijiet tas-Servizzi Veterinarji skond ir-rekwiżiti ta’ dawn ir-regolamenti. Il-persuna responsabbli għat-tagħbija għandha timla l-ewwel parti ta’ CVEDutgħaddiha lill-istaff veterinarju tal-post ta’ spezzjoni fuq il-fruntiera. (4) Mingħajr preġudizzju għas-subregolamenti), l-informazzjoni mniż/lafi CVED tis ta’, skond kif miftiehem ma’ l-awtoritajiet kompetenti responsabbli għall-kunsinna, issir b’notifika avanzata permezz ta’ telekomunikazzjoni jew sistema oħra li tittrasmetti l-informazzjoni elettronika. Meta dan iseħħ, l-informazzjoni mogħtija f’forma elettronika għandha tkun skond l-ewwel parti ta’ CVED. 4. Proċedura li għandha tiġi segwita wara li jsiru l-verifiki veterinarji. (1) Wara li jsiru l-verifiki veterinarji skond l-artikolu 4 tad-Direttiva tal-Kunsill tal-Komunità Ewropea 97/78/KE, it-tieni parti ta’ CVED għandha timtela taħt ir-responsabbiltà tal-veterinarju uffiċjali responsabbli għall-post ta’ spezzjoni fuq il-fruntiera. CVED għandu jkun iffirmat mill-veterinarju uffiċjali jew minn veterinarju uffiċjali ieħor li jopera taħt is-superviżjoni tal-veterinarju uffiċjali, biex il-kunsinna tingħata l-awtorizzazzjoni veterinarja. Fil-każ ta’ post ta’ spezzjoni fuq il-fruntiera dwar verifiki fuq l-importazzjoni ta’ ħut skond id-Deċiżjoni tal-Kummissjoni ta’ l-Unjoni Ewropea 93/352/KEE, l-uffiċjal responsabbli jista’ jiżvolġi l-funzjonijiet tal-veterinarju uffiċjali inkluż li jikkompleta u jiffirma CVED. (2) CVED oriġinali tal-kunsinna lingħata l-awtorizzazzjoni veterinarja għandu jkun magħmul mill-ewwel u t-tieni parti, u dawn għandhom jkunu kompluti u ffirmati. (3) Il-veterinarju uffiċjali jew il-persuna responsabbli għat-tagħbija għandu jinnotifika l-awtoritajiet tad-dwana fuq il-post ta’ spezzjoni fuq il-fruntiera fejn il-kunsinna ingħatat l-awtorizzazzjoni veterinarja skond kif imniżżel fis-sub regolament (1). Dan għandu jseħħ biCVED oriġinali, jew permezz ta’ mezzi elettroniċi: Iżda- (i) wara li tingħata likwidazzjoni mid-dwana, CVED oriġinali għandu jakkumpanja l-kunsinna fid-destinazzjoni lejn l-ewwel stabbiliment; (ii) il-veterinarju uffiċjali tal-post ta’ spezzjoni fuq il-fruntiera għandu jżomm kopja ta’ CVED; (iii) il-veterinarju uffiċjali għandhu jagħti kopja ta’ CVED lill-persuna responsabbli għat-tgħabbija. (4) Il-veterinarju uffiċjali għandu jżomm għal mill-inqas tliet snin iċ-ċertifikat veterinarju oriġinali maħruġ mill-pajjiż terz u li jkun qed jakkumpanja l-kunsinna, kif ukoll kopja ta’ CVED. Minkejja dan, fil-każ ta’ kunsinna ta’ prodotti fi transitu jew dawk li għandhom jinħażnu ġomaħżen approvat skond l-artikoli 12(4) jew 13 tad-Direttiva tal-Kunsill ta’ l-Unjoni Ewropea 97/78/KE, u intenzjonat għall-destinazzjoni barra l-Komunità Ewropea, d-dokumenti veterinari oriġinali li jakkumpanjaw l-kunsinna mal-wasla tagħhom għandhom jibqgħu mal-kunsinna u l-kopji ta’ dawn id-dokumenti biss għandhom jinżammu fil-post ta’ spezzjoni fuq il-fruntiera. 5. (1) Meta l-merkanziji ta’ prodotti jkunu rċevew l-awtorizzazzjoni veterinarja fuq il-post ta’ spezzjoni fuq il-fruntiera skond ir-regolament 4(1), iżda jibqgħu taħt is-superviżjoni tad-dwana u jkunu rilaxxati biex jitqegħdu fiċ-ċirkolazzjoni aktar tard, għandha tapplika l-proċedura mniż/la fis-sub regolamenti(2),). (2) Id-dokument oriġinali ta’ CVED għandu jakkumpanja l-kunsinna sakemm il-kunsinna tibqa’ taħt is-superviżjoni tad-dwana minn wieħed jew aktar stabbilimenti, sakemm l-awtorizzazzjoni tad-dwana tkun mitluba mill-persuna responsabbli għat-tagħbija. (3) Għall-ewwel awtorizzazzjoni tad-dwana l-persuna responsabbli għat-tagħbija għandha tippreżenta CVED oriġinali lill-uffiċċju tad-dwana li hu responsabbli għall-istabbiliment ta’ fejn tinsab il-kunsinna. Dan jista’ jsir ukoll permezz ta’ mezzi elettroniċi, bla ħsara għall-awtorizzazzjoni tas-Servizzi Veterinarji. (4) Fejn l-awtorizzazzjoni tad-dwana tkun mitluba skond is-sub regolament (3), l-operatur ta’ l-istabbiliment għandu- (a) jżomm kopja ta’ CVED li jkun mal-kunsinna; (b) jniżżel id-data ta’ meta jkun irċieva l-kunsinna; u (ċ) jniżżel id-data ta’ l-awtorizzazzjoni tad-dwana, jew dati ta’ din l-awtorizzazzjoni jekk il-kunsinni jkunu mqassma skond kif imniżżel fir-regolament 6. 6. Proċeduri li għandhom jittieħdu meta l-kunsinna li tkun taħt is-superviżjoni tad-dwana tkun maqsuma f’partijiet. (1) Fejn kunsinna skond kif imniżżel fir-regolament 5(1) tkun maqsuma f’partijiet, CVED oriġinali għandu jkun ippreżentat lill-awtoritajiet kompetenti tad-dwana responsabbli għall-istabbiliment fejn il-kunsinna tkun ġiet maqsuma. Kopja ta’ CVED għandha tibqa’ fl-istabbiliment fejn il-kunsinna tkun ġiet maqsuma. (2) L-awtorità kompetenti responsabbli għall-istabbiliment skond is-sub regolament (1) tista’ toħroġ fotokopja awtentika ta’ CVED oriġinali biex jakkumpanja kull parti tal-kunsinna, u fuqha għandu jkun hemm imniżżel l-informazzjoni fuq il-kwantità u l-piż rivedut. L-awtorità kompetenti tista’ tirrikjedi lill-ħaddiem ta’ l-istabbiliment fejn il-kunsinna ġiet maqsuma biex jinżamm record tal-partijiet tal-kunsinna biex dawn ikunu traċċati faċilment. (3) Records u kopji ta’ CVED għandhom jinżammu għal tliet snin. 7. Biex ikun żgurat li l-prodotti kollha magħmulin mill-annimali li jidħlu fil-Komunità Ewropea jiġu ppreżentati għall-verifiki veterinarji, is-Servizzi Veterinarji u l-veterinarji uffiċjali ta’ kull Stat Membru għandhom jikkordinaw ma’ servizzi oħra ta’ infurzar biex tinġabar l-informazzjoni kollha dwar l-introduzzjoni ta’ prodotti mill-annimali, dan għandu b’mod partikolari japplika għas-segwenti: (a) informazzjoni li tkun disponibbli għas-servizzi tad-dwana; (b) informazzjoni fuq vapur, dgħajsa, jew kull tip ta’ trasport bil-ferrovija jew bl-ajru; (ċ) sorsi oħra ta’ informazzjoni disponibbli għal operaturi kummerċjali ta’ triq, ferrovija, port jew ajruport. 8. Aċċess għad-data bases u integrazzjoni ta’ informazzjoni ta’ sistemi teknoloġiċi. Għall-għan tar-regolament 7, is-Servizzi Veterinarji għandhom ikollhom aċċess għad-data bases jew għal dawk il-partijiet rilevanti tad-databa se disponibbli għas-servizzi tad-dwana. Bla ħsara għas-sigurtà ta’ l-informazzjoni kif imiss, l-informazzjoni tas-sistemi teknoloġiċi użati mis-Servizzi Veterinarji, sa fejn ikun possibbli u xieraq, għandha tkun imdaħħla fis-servizzi tad-dwana, u fis-servizzi ta’ operaturi kummerċjali, bil-għan li jiġi mgħaġġel l-iskambju ta’ informazzjoni. 9. (1) Mingħajr preġudizzju għar-regoli speċifiċi tal-Komunità Ewropea dwar ċertu prodotti, dawk il-prodott imniż/la fl-artikolu 16(1)(a), (b), u (d) tad-Direttiva 97/78//KE ta’ l-Unjoni Ewropea ma għandhomx ikunu soġġetti għall-verifiki veterinarji sistematiċi mniż/la fil-Kapitolu 1 ta’ dik id-Direttiva jekk ikunu jiżnu anqas minn kilobissu destinati għall-konsum personali. Madanakollu, dawk il-prodotti jistgħu jiġu introdotti biss fil-Komunità Ewropea minn pajjiżi terzi li huma approvati jew minn parti minn dawk il-pajjiżi terzi approvati. (2) Id-disposizzjonijiet tas-sub regolament (1) ma għandhomx jolqtu r-regolamenti dwar is-saħħa ta’ l-annimali u s-saħħa pubblika skond kif imniżżel fil-leġislazzjoni tal-Komunità Ewropea. 10. (1) It-territorju ta’ Malta għandu jippreżenta l-prodotti tal-pjanti mniż/la fl-Iskeda IV, minn pajjiżi awtorizzati u mniż/la fl-Iskeda V, għal verifiki dokumentarji skond id-disposizzjonijiet tar-regolament 2(1), u, kif opportun, għall-verifiki tal-laboratorju li għalihom hemm referenza fir-regolament 2(2) u verifiki fiżiċi oħra skond id-disposizzjonijiet ta’ l-Anness III tad-Direttiva tal-Kunsill l-Unjoni Ewropea 97/78/KE. (2) Ir-rekwiżiti tad-Direttiva tal-Kunsill 97/78/KE ta’ l-Unjoni Ewropea ser japplikaw għall-prodotti tal-pjanti kollha mniż/la fl-Iskeda IV li, partikolarment minħabba f’li l-oriġini tagħhom u susseggwenti tad-destinazzjoni, jistgħu jagħtulok għar-riskju ta’ tifrix ta’ infestazzjoni jew ta’ mard kontaġjuż ta’ annimali. 11. Użu ta’ ċertifikazzjoni elettronika. Il-produzzjoni, l-użu, it-trasmissjoni u l-ħażna ta’ CVED skond kif ipprovdut f’ċirkostanzi varji f’dawn ir-regolamenti jistgħu jsiru permezz ta’ mezzi elettroniċi skond id-diskrezzjoni tas-Servizzi Veterinarji.